Bakugan szörny bunyósok

## Bakugan: Mechtanium kitörés

A ***Bakugan Szörny Bunyósok*** (Japanese; *Bakugan Batoru Burórázu*?; angol címén *Bakugan Battle Brawlers*) egy japán-kanadai koprodukció, manga- és animesorozat, amelyet a TMS Entertainment, a Dentsu Inc., valamint a Nelvana Animation készített. A történet középpontjában a bakugan faj képviselői állnak, és fiatal földi gazdáik. Noha az első évad végső soron bukásként zárt Japánban, Kanadában és az Egyesült Államokban olyan sikert aratott, mely megalapozta a folytatólagos évadok elkészültét. Eleinte csupán 26 részesre tervezték a 2. évadot, ám a magas kanadai értékelésnek hála a Teletoon berendelt még plusz 26 epizódot.[1] A 2. valamint 3. évad *(Új Vestroia; Gundaliai megszállók)* a nyugati piacokon került hamarabb bemutatásra, és csak azután Japánba. A 4. évadot *(Mechtanium kitörés)* a szigetországban már egyáltalán nem is vetítették.

A sorozat 2007-ben debütált, és **négy anime** készült belőle: *Bakugan Szörny Bunyósok*, *Új Vestroia*, *Gundaliai megszállók*, és *Mechtanium kitörés*, évadonként kb. 50 epizóddal.

2012- és 2013-ban **két manga** spin-off került sugárzásra, immáron már Japánban is: a *BakuTech! Bakugan*, valamint a *BakuTech! Bakugan Gachi*. 2015-ben bejelentették a manga folytatását, ám a debütálás időpontját csupán 2017-ben hozták nyilvánosságra. Az első időpont még 2019 első felét célozta meg, azonban később előbbre hozták 2018 decemberére. Ugyanebben az évben októberben már néhány színész is bejelentésre került, akik a szereplők hangját kölcsönzik majd: Jonah Wineberg *(Dan Kuso)*, Ticoon Kim *(Shun Kazami)* és Deven Mack *(Wynton Styles)*.

Az sorozatot sugárzó japán tévéadó a TV Tokyo, hazánkban és sok egyéb országban pedig a Cartoon Network volt.

## Történet

### Bakugan Szörny Bunyósok

Egy napon rejtélyes módon titokzatos dimenzió-kártyák kezdenek hullani az égből, és mindegyikkel egy golyó formába zárt idegen is érkezik egy földöntúli világból: a bakugan szörnyek.

A nagyszájú, heves természetű tinédzser, Daniel Kuso barátjával, a csendes, nagymenő ninja Shun Kazamival megalkotják egy bunyós játék szabályait, melyben a kártyákkal begyűjtött szörnyeikkel küzdenek a játékosok egymás ellen. Azonban aligha sejtheti a Földön bárki is, hogy itt jóval többről van szó egyszerű játéknál. Mindez egy térdimenziós baleset következménye, és a bakuganok hazájában, Vestroiában mindeközben szörnyű pusztulás megy végbe. Naga, a hataloméhes bakugan szemet vetett a Vestroia egyensúlyát fenntartó Végtelenség- és Csendesség Magjára. Az egyiket meg is szerzi magának, és megindul Vestroia sötétségbe taszítása, amely után a Föld következik.

Drago, egy hősies lelkületű dragonoid bakugán a Földre siet segítségért, és éppen Dan Kusoba botlik bele. Kettejük személyisége oly szögesen ellentétes, hogy az együttműködés reménytelennek látszik. Azonban Drago érkezésével egyidőben felbukkan egy titokzatos és verhetetlen bakugan bunyós is, Álarcos, aki minden bunyóban legyőzött bakugánt a Végzet Dimenzióba, a bakuganok túlvilágára száműz. Dan és Drago így kénytelenek összecsiszolódni, és a barátaikkal – Shunnal, Runoval, Maruchoval, Julie-val és Alice-szel – valamint az ő bakungan szörnyeikkel együtt úgy döntenek, közösen összefognak Álarcos és a mögötte álló Naga ellen, hogy megmentsék a bakuganokat és a világukat. Így lesznek ők a Bakugan Szörny Bunyósok. Ám Álarcos rejtélyes módon mindig egy lépéssel előttük jár...

Időközben a Dan és Dragon közti ellentétek szép lassan szoros barátsággá alakulnak át, amely gyökeresen változtatja meg mindkettőjük életét és sorsát. A Bunyósok és szörnyeik mind kiállják Vestroia hat ősi bakuganja, a Legendás Harcosok támasztotta erőpróbákat, és immáron a tovább fejlődött bakuganjaikkal együtt újult erővel veszik fel a harcot Naga ellen, és egyenesen Vestroiába mennek elé, hogy megállítsák. Ám Naga gonosz terve sokkal nagyszabásúbb, mint azt a bunyósok valaha is gondolták volna.

### Bakugan: Új Vestroia

A bakuganok nem sokáig élvezhetik a békét újdonsült hazájukban, Új Vestroiában. Hamarosan ugyanis megszállják a bolygót a túlnépesedéssel küzdő vestáliak, akik rabigába hajtják a szörnyeket, úgy gondolva, hogy azok csupán állatok – és a saját szórakoztatásuk végett küzdelmekre kényszerítik őket az újonnan épült arénákban.

Drago ismét a Földre indul régi hű barátjához, Dan Kusohoz segítségért, aki Maruchoval azonnal Új Vestroián terem és csatlakozik a vestáli Mira Fermine vezette Bakugan Ellenálláshoz. Hamarosan felbukkan Shun is, és hatan együtt nekiindulnak elpusztítani a három dimenzió-vezérlőt, mely golyóformába kényszeríti a bakuganokat. Ám vészjóslóan ravasz és kegyetlen ellenséggel találják szembe magukat. Zenoheld vestáli király jobb keze, a Vexos banda – Vestal legkiválóbb bakugan bunyósainak csapata: Mylene, Shadow, Volt, Lync, Gus, és az élükön a legyőzhetetlen és titokzatos Spectra Phantom – mindent elkövet, hogy megakadályozza Mira csapatát a küldetésük végrehajtásában. Ám hamar kiderül, hogy a Vexos-tagok sem fújnak mind egy követ, és hogy mindkét oldal vezérének titkokat rejt a múltja.

Mire a győzelem után bunyósaink és újdonsült barátaik végre fellélegezhetnének, egy a dimenzió-vezérlőknél sokkal hatalmasabb problémával találják szembe magukat, ami már nem csupán a bakugan fajt, de komplett világok létét is fenyegeti.

### Bakugan: Gundáliai Megszállók

Egy nap ismeretlen jövevény érkezik Ren Krawler személyében a Marucho által kifejlesztett és felépített Bakugan Interspace centrumba. A bunyósok hamar befogadják az új fiút, és együtt világhírűen népszerű hellyé fejlesztik fel az Interspace-t. Ám egy napon felbukkan náluk a szépséges Fabia hercegnő segítséget kérni, mondván, hogy hazáját, a Neathia bolygót megszállták a Gundaliaiak. A hercegnő feltűnésével hamarosan kiderül, hogy Ren távolról sem az, akinek mutatta magát. A fiúk természetesen azonnal a leigázottak segítségére indulnak, és egy szörnyű mészárlás közepén találják magukat, melynek egyetlen célja, hogy a kegyetlen gundáliai uralkodó, Barodius császár megszerezhesse magának a Szent Ereklyét, amely a világok harmóniájának fennmaradásáért felel.

A dolgok egyre inkább elfajulnak – árulás, gyerekrablás, hipnózis – azonban amikor a kecsegtető hatalom már csak karnyújtásnyira van a gundaliaiaktól, mindenki elkezdi megmutatni valódi énjét, és a császár vagy éppen egymás ellen fordulni. Hőseink csapatai így új szövetségesekkel bővülnek, ám a dolgok akkor kezdenek igazán érdekessé válni, amikor a Szent Ereklye kiválasztja magának Dragot és Dant egy különleges feladatra.

### Bakugan: Mechtanium Kitörés

#### Arc 1

Dan és Drago úgy hitte, áldás érte, amikor megörökölték a Szent Ereklye hatalmát. Ám lassacskán kezd megmutatkozni ennek árnyoldala is. Mindkettőjüket sötét látomások gyötrik éjszakánként egy Mag Mel nevű alakról, és Drago egyre kevésbé képes uralni az erejét – ami kezd igen veszélyessé válni a nézőközönség számára az Interspace-ben. Dan azonban ezt nem hajlandó belátni, és büszkesége miatt széthúzás kezd urrá lenni a Bunyósok között. Közben feltűnik a színen két gyanús, verhetetlen bunyós is Anubias és Sellon képében, akik agresszivitásának hála a gonoszság lassan bekebelezi az Interspace-t. Hamar kiderül, hogy nem véletlen bukkantak fel, és az általuk felszabadított rengeteg káosz energia végül kiszabadítja Mag Melt és gonosz bakuganját, Razenoidot a Sötét Dimenzióból, és káosz bakuganjaival valamint rémséges mechtogan robotszörnyeivel együtt máris bosszúhadjáratot indít a Gundalia ellen. Noha motivációja még ismeretlen, a Bunyósok mégis rögtön régi szövetségeseik segítségére sietnek, és hogy fényt deríthessenek Mag Mel kilétére. Ám győzelmüknek nem sokáig örülhetnek, ugyanis Mag Mel következő célpontja a Föld lesz. A Dan és közte, valamint bakuganjaik között lévő mentális kapcsolat azonban gyanakvásra ad okot – miszerint talán egy régi ellenség tért vissza Mag Mel képében.

#### Arc 2

Egy éves évfordulóját ünneplik Bakugan City-ben a bakugan szörnyek Új Vestroiából való Földre költözésének. Azóta ember és bakugan békében és kölcsönös megértésben él egymással. És noha a szörnyek mindenben a segítségükre vannak, mégis akad egyvalaki, aki nem nézi mindezt jószemmel.

Dan éppen egy új bunyóssal harcol az arénában, amikor félbeszakítja a küzdelmet négy gonosz, elszabadult mechtogan, akik csak pusztítani érkeztek. Feltűnik a gazdájuk is, Wiseman, aki véget akar vetni bakugan és ember boldog együttélésének. Mintha nem lenne már így is túlerőben, magával hozza az elvetemült Nonet Bakuganokat, akiket gonoszságukért még Drago őse, az Első Dragonoid száműzött örökre a Végzet Dimenzióba. Így onnan kiszabadulva a nyolc szörnyeteg most mindenre elszánt, hogy bosszút álljon Dragon a szenvedésükért. Szerencsére a fiúk nincsenek egyedül: régi bunyós barátaik, Runo és Julie, valamint Mira Fermin csatlakozik a csapathoz, és új felszereléseket fejleszt a hős bakuganjaiknak, amik segítségével már talán van esélyük felvenni a harcot a nonetek és a mechtoganok ellen. Wiseman kiléte sem hagyja nyugodni a Bunyósokat: vajon Dan egy köddé vált riválisa, Gunz Lazar az, vagy valaki sokkal sötétebb ellenség öltött testet benne.

## Az anime készítői

### Író és rendező

* Író: Atsushi Maekawa, japán író
* Rendező: Mitsuo Hasimoto

### Rajzolók

* Háttér: Eiji Iwase
* Szereplőrajzolás: Yoshihiro Nagamori
* Színezés: Hiroku Otsuki

### Zene

A nyitózenét az 1. és 2. évadban a *Psychic Lover* japán együttes adta elő:

* Number One Battle Brawlers (1. op) 1–26. rész
* Bucchigiri Infinite Generation (2. op) 27–51. rész
* Cho! Saikyo! Warriors (3. op) (2. évad op)

3. és 4. évad

* Sissy – Ready go! (1. op)
* ??? (2. op)

A negyedik animét Japánban nem vetítették.

A zárózenét több japán együttes adta elő

* Elephant Girl – Air drive (1. op, 1–26. rész)
* Yoshihito Onda & Za Bon – Hello (2. op, 27–51. rész)
* Yoshifumi Ushima – BANG! BANG! BAKUGAN! (2. évad)
* LISP feat Yuu Kobayashi – Love the music. (3. évad)

### Egyéb

* Spin Masters: Kanadában kivette a japán zenéket

## Főszereplők leírása

Ez a szakasz csupán a hat főszereplő bunyós és bakuganjaik vázlatos összefoglalása. Bővebb és részletesebb leírásukért, illetve a további szereplőkért lásd:

*Bővebben: A Bakugan szörny bunyósok szereplőinek listája*

*\* az angol és az angolról fordított – pl. magyar – változatokban. A japán verzióban ugyanis Skyress szintén nőstény bakugan.*

## Epizódok

*Bővebben: A Bakugan szörny bunyósok epizódjainak listája*

## Bakugan roadshow

A roadshow bajnokság az ország több részein zajlik. Aki három csatát megnyer, az bejut a döntőbe, és a győztes lesz az év Bakugan bajnoka. A szabályok alapján 3 bakugannal, 3 portállappal, 3 képesség kártyával kell versenyezni. Az nyer, aki előbb nyer 3 portállapot.

Az első roadshow 2009-ben volt 2009. október 10. és december 6. között, a második 2010. március 20. és április 10. között, a harmadik 2010 őszén, november 6. és december 12. között, a negyedik 2011. november 5. és december 3. között.

## DVD kiadás

* Az első DVD kiadás *Az első csata, Az Álarcos színre lép, Balhé barátok közt, Dan és Drago* és *Runo nagy napja* epizódokkal készült el.
* A második DVD kiadáson "Páros csata, A szemtelen Bakugan, Bunyó kisasszony módra, Reptéri bunyó" epizódok szerepelnek.
* A harmadik DVD kiadáson "Az összeillõ páros, Ketten egy ellen, Bakugan-sokk, Barát vagy ellenség?" epizódok szerepelnek.
* A negyedik DVD kiadáson " Vestroia története, Dupla bunyó a sivatagban, A győzelem a bátraké, B.M barátok mindörökre, Ugrásszerű fejlődés" epizódok szerepelnek.
* Az ötödik DVD kiadáson "Julie nehéz csatája, Egy kis baráti segítség, Kedves barátom, Drago lángokban" epizódok szerepelnek.
* A hatodik DVD kiadáson "Ne mondd Joe, A siker titka, Bízz bennem, A dimenzió kapuntúl" epizódok szerepelnek.
* A hetedik DVD kiadáson "Leszámolás, Kutatás az eltűnt bunyós után, Rémálom a Végzet utcában, Ilyen voltam, ilyen lettem, Távol az otthonunktól" epizódok szerepelnek.
* A nyolcadik DVD kiadáson "-Csak ésszel, Runo!, Leverlek, bohóc!, Otthon, édes otthon, Dan utolsó vizsgája" epizódok szerepelnek.
* A kilencedik DVD kiadáson "-Nyers erővel, Továbbfejlődés, Álarcos álarca mögött, Leleplezve" epizódok szerepelnek.
* A tizedik DVD kiadáson "-Alice vezeklése, Égen a mutáns, Verseny Vestroiaba, Irány NAGA városa, A merész terv" epizódok szerepelnek.
* A tizenegyedik DVD kiadáson "-Segélyhívás otthonról, A szóló sláger, Sárfürdő, R mint revans" epizódok szerepelnek.
* A tizenkettedik DVD kiadáson "-A végső állomás Wardington, A jó, a rossz és a Bakugan, Az utolsó menet, A játék vége" epizódok szerepelnek.

## Források

1. ↑ Nelvana Spins New Toy Deal. AWN Headline News (January 22, 2007). Retrieved on június 11, 2009.
2. ↑ https://en.wikipedia.org/wiki/Bakugan\_Battle\_Brawlers
3. ↑ Baku Tech! Bakugan Battle Manga Gets TV Anime - News. Anime News Network (2012-01-16). Retrieved on november 17, 2012.
4. ↑ Master, Spin. Spin Master Announces the Global Relaunch of "BAKUGAN" In Partnership with Cartoon Network, TMS Entertainment and Nelvana Limited (en). *www.prnewswire.com*. Retrieved on december 11, 2018.
5. ↑ Bakugan Battle Planet TV Series Casts Jonah Wineberg, Ticoon Kim, Deven Mack (en). *Anime News Network*. Retrieved on december 11, 2018.

* **Anime- és mangaportál**